ENRIC CASANOVAS I RAFAEL BENET 


Enric Casanovas i Rafael Benet coincideixen exposant en mostres com les 
que organitza l'associació de Les Arts i els Artistes, com a crític d'art, Benet 
segueix atentament la investigació escultòrica de Casanovas: escollirem alguns 
dels textos més representatius que ens permetin dibuixar l'alta consideració que 
li té. I dibuixarem també una amistat i una mateixa actitud de compromís amb 
el seu país que els porta a inaugurar el primer Museu d'Art Contemporani de tot 
l'estat, a Tossa. Aquesta "Babel de les arts", com la definí Benet, és l'escenari per 
imaginar-los pintant i esculpint, un temps per a la creació, l'amistat i la família: 
una tranquil-litat estroncada per l'esclat de la guerra civil i una amistat recuperada 
en les tertúlies de postguerra. 


Escenaris comuns 


L'agrupació de Les Arts i els Artistes (1910-1935) és un dels primers escenaris 
on conflueixen Rafael Benet i Enric Casanovas. Casanovas hi exposa des dels 
seus inicis i n'arriba a ser el seu president el 1932, Benet s'hi adscriu el 1919, en 
fusionar-se l'Agrupació Courbet a la qual pertanyia, i formà part de la junta en 
nombroses ocasions. S'ha fet sempre difícil d'emmarcar la línia programàtica 
del grup, de generacions ben diferents —en els moments inicials— de vells mestres 
propers al Modernisme, amb d'altres més joves. L'eclecticisme dels seus membres 
és el seu tret indiscutible com també ho és la seva dimensió nacionalista. Un dels 
seus objectius, la creació d'un Museu d'art Modern, haurà d'esperar molts anys. 
Mentrestant, a lossa, el 1935, assistirem a l'obertura del Museu de Tossa, un 
Museu d'Art Contemporani, impulsat per Casanovas i Benet, i també per Georges 
Rars, Pere Créixams i l'arqueòleg Alberto del Castillo. 

Entre els antecedents més directes del grup de Les Arts i els Artistes podria 
citar-se l'Associació de Pintors i Escultors Catalans, però també hi ha un model 
d'associació, el del Gremi d'Artistes de Terrassa, creat el 1914 —on trobem al 
jove Benet—, que guarda similituds amb l'associació pel seu caràcter dinamitzador 
i promotor de la cultura. La participació en l'associació permet donar a conèixer 
l'obra d'aquells artistes que, com Casanovas, es troben lluny de la seva terra. El 
1915, ja de retorn a Catalunya, l'escultor participa en la important exposició 
d'Art Nou celebrada a Sabadell, impulsada per Joaquim Folguera i Miquel Poal, 
així com per Santiago Segura, que tanmateix juga un paper clau a l'hora de 
presentar les exposicions de l'associació en la seva galeria del Faianç Català. Per 
bé que no es presenten com a associació, sinó a títol individual, el cert és que els 

Catàleg "Les Arts i els Artistes", 1924, amb dibuixos fets, potser, per Rafael Benet. 


artistes de l'Associació hi tenen un lloc destacat. El Gremi d'Artistes de Terrassa 
hi participa en ser convidat per l'organització. Tant Benet com Casanovas 
coincideixen, per primera vegada, doncs, en una exposició que, degut al seu èxit, 
ha de reeditar el seu catàleg. Benet exposa dibuixos de Mura, així com tres pintures 
(Dansarines, Pastorali Paisatge de Mura). Enric Casanovas exposa, entre d'altres, 
una testa molt representativa d'aquests moments plenament noucentistes de la 
seva escultura: Persuasió. L'escenari de coincidència, l'exposició d'Art Nou de 
Sabadell, és especialment significatiu, en tant que propugna un punt de renovació 
del panorama artístic català. Benet i Casanovas tornen a coincidir el 1918 a 
l'Exposició d'Art. Benet hi participa amb Les Arts i els Artistes, tot i que hi són 
convidats també el Gremi d'Artistes de Terrassa i l'Agrupació Courbet. Un any 
després ja es troba integrat a aquesta Agrupació i participa sota el seu aixopluc a 


l'Exposició d'Art. 


1920, any dolç per a Rafael Benet i Enric Casanovas 


El 1920 és un any especialment important per a Benet i Casanovas: per a 
Benet, perquè veu el reconeixement en ser adquirida, per la Junta de Museus, la 
seva obra La pluja, fet que suposa l'entrada per primer cop de la seva obra en un 


Enric Casanovas: Cap de noia, 1920. Marbre. 


museu: Casanovas —l'artista que pel Benet crític d'art és la suma ideal de 
classicisme i modernitati — té sala especial a l'Exposició d'Art. L'escultor treballa 
intensament en el seu taller, després d'una fructífera estada a Mallorca, els anys 
1915 i 1916 i d'haver executat la seva primera obra pública a Figueres (1918) en 
homenatge a Narcís Monturiol... És també el moment on podem veure com el 
crític d'art Rafael Benet entén l'obra de Casanovas. Ho fem a partir del seu 
article L'exposició de Primavera. Les Arts i els Artistes publicat a La Revista, l'1 
de juny de 1920: "Enric Casanovas és, després dels grecs, un dels pocs escultors 
amb el concepte plàstic de l'escultura. No és una serenitat romàntica, de record, 
la serenitat de les seves figures: és una serenitat d'equilibri nou, però etern: són 
els grecs tornats a recrear sense pensar en llur cànon, i amb la mateixa moralitat 
de matèria, que és la primera virtut del classicisme". I atenció, perquè Benet 
aprofita per dibuixar-nos un Casanovas que surt, segons ell, d'un camí sense 
sortida: "Casanovas naixia quan la corrupció era absoluta: després del llibertinatge 
rodenià, quan l'escultura davallava a bibelot. Del bibelot, Casanovas retornava a 
l'arcaisme i de l'arcaisme es procura situar al punt just". Rafael Benet, doncs, 
ens porta a aquell jove Casanovas que s'escapa a París per unes setmanes el 1900, 
fascinat per les obres exposades de Rodin al pavelló de la Place de l'Alma i per les 
reproduccions que veu en les revistes que arriben a Els Quatre Gats, on sol anar 


1 "A Catalunya Picasso, Sunyer, Maillol, Vayreda, Hugué, Casanovas i Armengol són clàssics i 
ya Picasso, Suny L Vay 8 8 

alhora moderns", escriu Benet a El Dia, 11/X1/1918. 

2 Mariona Seguranyes, El monument a Narcís Monturiol, entre el noucentisme i l'art cívic, a 

yi 

Enric Casanovas, escultor i amic, Fundació Caixa de Girona, Girona, 2009. 

3 "També Enric Casanovas havia passat per l'anarquia i la deliqiiescència de l'època. El seu Voyou 

C s havia passat p q y 

és resultat de l'impressionisme transcendental que ací, com en tants llocs del món, en altre 
temps, fou la darrera paraula", afirma Benet sobre aquests moments parisencs, a L'escultor Enric 
Casanovas, Art, v. II, núm. 5, febrer 1935. 


Enric Casanovas i 
Rafael Benet. 


quan és a Barcelona." Poc més tard, li arriba la possibilitat de treballar en el taller 
de ceràmiques d'Antoni Serra, al seu Poblenou, i protagonitza amb ell i altres 
artistes un dels capítols més importants de la ceràmica catalana, amb la fabricació 
de peces de porcellana de gran foc. Benet felicita l'arcaisme que defineix l'escultura 
de Casanovas, un arcaisme associat sempre a la seva estada de treball a Gósol. 
Recuperem, però, la veu de Benet: "Algunes testes (com C4p de noia) de la seva 
actual Sala Especial són intensament escultòriques, tant com les testes naturalistes 
de Memfis: en l'obra del nostre escultor, com en la dels egipcis, la intensitat no 
és universal en les escultures, sinó local de les testes". 


Enric Casanovas vist per Rafael Benet, crític d'art 


Per estudiar el posicionament crític de Benet envers l'escultor, resseguim els 
seus articles de premsa i els dos textos pòstums d'homenatge a l'escultor. 
L'apèndix que escriu Rafael Benet en el llibre La escultura moderna y 
contemporànea, d'Alexander Heilmeyer, el 1928, porta per títol 'Facetas post- 
rodinianas. És doblement interessant pel que diu de Casanovas, però sobretot, 
pel context que dibuixa. Segons ell, el cicle de la nova escultura, encapçalat per 
Maillol i Joan Llimona, té en Clarà i Borrell Nicolau les figures de transició. En 
un punt i seguit hi situa Claret —un pas més en la simplicitat de la forma—, i 
Casanovas. Destaca el monument a Monturiol, de Figueres, i atenció, perquè 
curiosament agermana la figura femenina amb les escultures de l'alemany Rarl 
Albilcer (1878-1961), "una afinitat inconscient", diu. 

Pel que fa als textos publicats en revistes, destaca per la seva exhaustivitat i 
rigor —ho veurem més endavant— el que li dedica a la revista Art, el 1935. Als 
anys 20 podem resseguir la seva percepció de l'escultura de Casanovas en els 


Enric Casanovas 

i Rafael Benet en 
els seus respectius 
tallers. 


diferents articles referents a la seva participació en les exposicions col-lectives de 
Les Arts i els Artistes, amb motiu del Saló de Primavera, i en menor mesura, a 
títol individual." Un exemple el tenim en l'article publicat en francès, el 19238: 
Casanovas est un admirateur des paysages catalans. ll vit au milieu d'eux, les 
admire et les assimile. Ses sculptures ont le relief des campagnes de Catalogne et 
l'anatomie robuste et vivante d'un sein de ses paysannes". Ben a prop podríem 
llegir unes paraules de la monografia sobre Casanovas que havia publicat Josep 
Pla, el 1920: "Calia un escultor elemental. I aquest mirava amb ulls de català el 
paisatge de Catalunya". Un sentiment, de fet, fortament arrelat i repetit quan el 
crític d'art s'enfronta a l'obra de Casanovas. Mesos més tard, Benet recupera 
Casanovas, "un dels nostres grans escultors" —amb motiu de la seva exposició a 
El Camarín (31 de març — 14 d'abril). Es tracta d'un dels articles més crítics 
envers la seva obra, però també és una constatació més del respecte que sent per 
les seves testes. El modelatge d'algunes escultures li sembla esbossat: els relleus 


4 Sobre aquests primers anys de Casanovas a París, vegeu Susanna Portell, Enric Casanovas, amic, 
a Op.cit.2. 

5 Les obres realitzades a Gósol, on passa els estius, des d'almenys l'any 1905 —i que porten a 
Picasso a voler conèixer aquesta localitat amagada del Pirineu, el 1906-— sintetitzen una nova 
lectura vers els personatges massissos i forts, tot abandonant els personatges populars més 
marginats que havia treballat fins ara. 

6 Exposition bommage a Enric Casanovas, Cercle Maillol, Barcelona, febrer 1948 i Exposición bomenaje 
al escultor Enrique Casanovas Roy, Reial Cercle Artístic, Barcelona, març 1951. 

7 Destaquem, d'aquests anys, els segiients articles escrits per Rafael Benet: L'escultor Casanovas, 
El Dia, 19/V1/1923, "Cròniques d'Art. L'escultor Casanovas, La Veu de Catalunya, 21/IV/1923, 
"Cròniques d'Art. Enric Casanovas, escultor, La Veu de Catalunya, 24/11/1924. 

8 Rafael Benet, Les maitres de la sculpture catalane comtemporaine', Le Feu, organe du régionalisme 
méditéranéen, núm. 2 , Aix en Provence, gener 1923, pàg. 358-359. 

9 Rafael Benet, L'escultor Casanovas', La Veu de Catalunya, 21/1V/1923. 

tampoc tenen el seu vist-i-plau, perquè els considera abandonats i les figures 
"poc concebudes de ritme i proporció universals". Aquesta darrera apreciació 
entronca amb la concepció escultòrica —i també pictòrica— defensada per Benet. 
El ritme, la fluidesa rítmica, és una de les seves premisses, una de les necessitats 
fonamentals de l'artistal". "En Casanovas és l'escultor dels bells fragments i de 
les testes". Retinguem aquesta aposta, perquè un any després felicita el ritme 
contingut del relleu presentat, que supera, diu, al de Figueres. Segons Benet, 
Casanovas estaria donant un pas més en la seva investigació, perquè es desprèn 
de la frontalitat amb què fins ara dotava l'escultura, i la impregna de ritme. El 
model de figura típicament femenina que practica Casanovas s'està definint en 
aquest moment amb una major suavitat de les formes"".. 


Anys 30, anys d'amistat a Tossa i de reconeixement 
des de la crítica d'art 


Qui s'atrevia a rompre amb l'arquetipus de bellesa efímera de Mucha i de 
Riquer, tan arrelat a les consciències i subconsciències del moment2 Qui era 
aquell que arribava amb tipus arcaics, tornejats d'àcida plasticitat, durs, però que 
tendien al somrís2 Qui era aquell que sense pedanteria, extreia la mesura hel-lènica 
de la nostra geografia física: (...J Els escultors idea/ístes del modern style s'havien 
descuidat de donar el pes a les figures. Tot era voleiadís i vague. Casanovas arribava 
amb el seu sentit mediterrani del gust de la vida d'aquest món, tal com és". 
Benet, en l'article dedicat a Casanovas més profund fins al moment, il-lustra 
amb gran rigor i agudesa el camí seguit per l'escultor. Ho fa a la revista Art, el 
febrer de 1935. El text s'acompanya de gran profusió d'imatges, i serà reproduit 
després a la revista Catalunya. Revista d'informació i expansió catalana, número 
93, d'agost de 1938. Benet es remunta a la presentació de Casanovas entre el 
públic català de les seves primeres exposicions de 1911 i 1912. Hi trobem una 
apreciació important a l'hora de valorar la relació de Benet amb l'avantguarda: 
Visqué en el París tumultuós i abracadabrant d'avantguerra, com a simple 
espectador. Tot i conèixer homes d'una agudesa superior, com Apollinaire i 
Picasso, restà sempre al marge de les aventures tràgiques i estrafolàries de 
l'avantguarda. L'instint li deia que el seu destí era més humà, més cast, més 
limitat si es vol, però més profund i durable". I de nou, el concepte de catalanitat, 
d'artista nacional: "Es sentí sempre català". 


10. Rafael Benet, El ritme universal. Discurs d'ingrés a la R. Acad. de Belles Arts de Sant Jordi, 1969. 

11 Teresa Camps, Aproximació inicial a la temàtica emprada per Enric Casanovas, a Enric Casanovas, 
Palau de la Virreina, Barcelona, 1984. 

12 Rafael Benet, 'Del Saló de Montjuic. Quatre personalitats escultòriques: Clarà, Casanovas, 
Rebull, Fenosa, La Veu de Catalunya, 30/V1/1934. 

13 Rafael Benet, L'escultura al Saló de Montjuic, La Veu de Catalunya, 16/V1/1935. 


Rafael Benet: Tossa en gris, 1947. Oli sobre tela. 54 x 73 cm. (cat. 47.0.07) 


D'entre tots els articles dedicats per Rafael Benet a les cites col.lectives que se 
succeeixen a Barcelona —i que permeten constatar l'alta consideració que té per 
Casanovas— en sobresurt un per la importància i l'anàlisi que fa d'ell i de Clarà, 
per un cantó, i de Rebull i Fenosa, per l'altre. 2. "Tot d'una, el pèndol estètic — 
que sempre va d'un cantó a l'altre— inicià el moviment vers el concepte cenyit i 
harmoniós de les formes. Els grecs foren altra vegada els mestres. (...J Clarà i 
Casanovas es mouen en aquesta línia, Casanovas substitueix, lentament, l'antiga 
duresa per un somriure alat". Rebull, d'altra banda, és qualificat d'avantguardista: 
"Rebull ha dit —i molt ben dit— que amb aquest nu de dona revinguda, talment 
el cànon car a Rubens i a Renoir, ve a donar la tercera dimensió. És a dir, ve a 
subratllar la profunditat, donant als volums tot el seu valor i a les superfícies 
tota la seva imprecisa precisió". I Fenosa, finalment, és com el poeta més gran 
de l'escultura que ha existit després de Rodin". És un dels articles més interessants 
i que permeten entendre millor el posicionament de Benet vers l'escultura del 
moment. Un any després, també amb motiu del Saló de Montjuic, torna a fer 
una exhaustiva anàlisi dels escultors que hi participen i de la seva aportació en el 
context català: $. "És gairebé un tòpic: Catalunya és terra d'escultors. Terra 
meridiana, la seva llum acusa, sense ombra, els volums de les coses. Per això el 
català de Banyuls, Arístides Maillol, ha retrobat la mesura antiga prop del nostre 
mar, talment com l'han retrobada Manolo Hugué, Enric Casanovas i Josep 
Clarà. Talment com la troba —amb un punt de punyent inconfusible— el tarragoní 

Joan Rebull." Quins escultors hem anomenat, Déu meul Uns noms que fan 
més per a la glòria del nostre petit país que un exèrcit invencible. També féu 
molt per aquesta glorificació de la terra el català de Maella, l'enyorat Pau 
Gargallo". Aplaudeix Josep Granyer" i alerta a considerar Martí Llauradó i Enric 
Monjo. Capítol a part, en les seves consideracions escultòriques, seria la figura 
de Manolo Hugué, a qui qualifica, junt amb Maillol, com l'escultor més 
important del moment. A ell li dedica un estudi monogràfic el 1942, i és prou 
coneguda l'estima que li professava i la reivindicació que en fa, començats els 
anys 30./6 


A Tossa, l'amistat 


De dia, sota la llum d'or del sol, hom admira tots els canvis de color de 
l'aigua i del cel. L'aigua, ara ultramar, ara coeru/eum, ara cobalt o bé maragda. I 
les randes irisades de l'escuma o el blanc picat de les cabretes. L'aigua ara llisa i 
amb el moaré dels corrents, reflectint el cel com un mirall. I els canvis del cel, ara 


9 


malva-rosa, ara blau, ara pàl-lid, adés argent o bé llimó". Són unes línies escrites 
per Benet, des de Tossa, a la taverna d'en Créixams, acabada d'inaugurar i a poc 
d'esclatar la guerra. Prop seu, hi ha també Casanovas, amb qui comparteix 
l'amistat de Créixams, Rars, i tants altres artistes que han passat per Tossa en els 
anys 30. Junts faran realitat un somni, la creació del Museu, el primer Museu 
d'Art Contemporani de l'estat. Situem-nos en aquella Tossa, descoberta per 
Benet el 1928 i per Casanovas l'any 1932. 

Xavier Nogués encoratja Benet a visitar aquell racó tancat entre muntanyes, 
com la va definir Maragall: la família Casanovas ho fa de la mà dels Ainaud. El 
seu fill, Josep Maria, recorda amb gran estima els estius passats en companyia 


14 Rafael Benet, Jozn Rebull (pròleg), Barcelona, La mà trencada, 1931. Enric Casanovas exposà 
amb Joan Rebull, a Madrid, per iniciativa de la Dirección General de Bellas Artes, el 1933. 

15 Vegeu les relacions de Fenosa, Granyer i Rebull amb Benet, estudiades per Nicole Fenosa, Josep 
Maria Cadena i Jordi Benet a Quaderns Rafael Benet, núm.3, desembre 1999. 

16 Vegeu, entre d'altres: 'El gran Manolo', Art, vol. I, núm. 2, novembre de 1933, 'Manolo l'i 
Manolo II i darrer, a La Veu de Catalunya, 14 i 17/IV/1931, respectivament. Benet també dóna 
el seu nom com a candidat per a la direcció de la Llotja, en un article que és tota una lliçó sobre 
l'escultura de Manolo Hugué (La Veu de Catalunya, 13/IV/1932). 

17 Josep Maria Ainaud de Lasarte, '1936: Tossa amb ulls d'infant, a Berlins Londress Paríss Tossa, 
... la tranquil litat perduda, Fundació Caixa de Girona, Girona, 2007. 

18 Rafael Benet, Reflexos, coneguts d'estiu. Serge Brignoni', La Veu de Catalunya, 8/1X/1933. 

19 A la llum d'aquesta obra poden llegir-se els records del jove adolescent Jordi Benet a la Tossa de 
principis dels 30, publicats en el número 1 dels Quaderns Ra/zel Benet, desembre 1998. També en 
el seu llibre De lluny i de prop. Vivències i miratges d'un perifèric, Quaderns Crema, Barcelona, 
2004, p. 24 té un record especial per un vell pescador de Tossa, en Xicu, "prematurament vell". 
"Moltes vegades havia enraonat amb ell, a la platja, prop d'on tenia fermat el gussi. La seva pell 
resseca i ennegrida era el pòsit dels milers d'hores esmerçades en mar (...) Era un empíric de 
primera i d'ell vaig aprendre les beceroles de la filosofia —més que en les abstraccions acadèmiques". 


Enric Casanovas: Jors, c. 1935-36. Bronze. 


dels fills Casanovas, amics seus a l'escola de Barcelona. "El viatge era una mica 
complicat: s'havia d'anar amb tren —un tren de vapor, amb fum, vagons de 
fusta, seients de fusta— des de Barcelona fins a l'estació de Blanes: allà s'agafava 
un cotxe de línia fins a Lloret, i a Lloret, un altre fins a Tossa. Volia dir un viatge 
de pràcticament tot un matí" Y. Roser Casanovas s'emociona recordant els 
passejos que feien cada tarda amb la Carme Rarr, vídua d'en Manel Ainaud al 
Bon Retir, o com compartien veinatge i amistat a casa dels Ainaud, sempre amb 
el joc de taula a punt. Pels infants, Tossa és sinònim de passejos i capbussades al 
mar, de berenars a l'ombra i excursions en bicicleta, de jocs divertits al voltant de 
les paraules inventades per en Josep Maria Ainaud, i que només sabien entendre 
els joves de la colla: pels grans, lleure i treball: descans sota el tendal de la platja, 
"davall mateix dels estranys entrellats de branques d'arbre, omplerts amb fulles 
de falguera i sostinguts per cinc estaques d'atzavara —amb tot el que els pescadors 
de Tossa construeixen els tenderols dels banyistes, vora la mar—, a l'ombra mateix 
d'aquestes construccions lineals d'aparença polinèsica" $. La família Benet i 
Casanovas conflueixen en aquest màgic espai de placidesa. També la pintura ens 
trasllada a aquest racó de silencis i paraules. La pintura Baigneuses enfoca aquest 
escenari, mentre una altra obra, el retrat dels seus fills Martí i Jordi ens trasllada 
a l'àmbit familiar. P. Benet els pinta l'estiu de 1933, a Tossa. Casanovas aprofita 
també per retratar el seu fill Marçal i realitzar un magnífic tors en bronze, amb 

Enric Casanovas: Retrat de Marçal Casanovas, Rafael Benet: El fills de l'artista, 1933. Oli sobre 
c. 1937. Bronze. tela. 115,5 x 87,3 cm. (cat. 33.0.06). 


el record de l'Anna Maria Ainaud, de fons, segons expliquen els fills Casanovas. 
Benet incorpora la marina en el seu repertori pictòric i se submergeix en la Tossa 
d'infinits colors, la muralla, el cafè d'en Biel, les hortes, els aplecs. .., fragments i 
racons d'una vila que ha fet seu també el títol del famós article "Tossa, Babel de 
les arts", escrit per Benet a Art P 

Al seu costat, artistes vinguts d'arreu d'Europa: de París, amb Créixams 
com a "ambaixador de Montmartre a Tossa", de Berlín —amb autobús directe 
tot portant artistes fugitius del nazisme—i de Londres, gràcies a la publicitat 
que fan dues persones, Nancy i Archibald Johnstone, que obren hotel a 
Tossa". També hi arriben artistes catalans, que busquen un espai tranquil 
per treballar i compartir. Mentre Rafael Benet ens descriu una de les moltes 
festes de disfresses organitzades pels artistes a la pensió Steyer, l'estiu de 
1933,7 una fotografia permet trobar-los a ell i a Casanovas disfressats, junt 
amb els amics Fenosa, Mercadé, Créixams, Humbert, Grau Sala i Bosch 
Roger. 

Però, a més a més, "Iossa, Babel de les arts aporta un estudi rigorós 
sobre els artistes que conflueixen a Tossa. És el punt i seguit a una sèrie 
d'escrits publicats a La Veu de Catalunya, el 1933. D'Enric Casanovas, diu: 
"al nostre escultor li plau la solitud. Tot i que passà la joventut a París i 
conegué els grans artistes d'avantguarda i llur entourage, no es deixà mai 


Enric Casanovas: Convent des de casa, Tossa, — Rafael Benet: Murs blancs i ocres, Tossa, 1939. 


c. 1935. Aquarel-la. Oli sobre tela. 55 x 46 cm. (cat. 39.0.02). 


portar pels corrents de la moda. No pensà mai en la conquesta de París i 
únicament en el retorn a la terra. No creu en el cosmopolitisme de l'art —en 
l'art sense pàtria— i té l'ambició de contribuir a la universalitat de l'art català, 
arrelant en el nostre sòl nacional". Reprodueix obra de Casanovas i el veiem 
en una fotografia, a la platja, en companyia de la seva esposa, Leonor Guerri. 
Ella, ja vídua, tornarà a Tossa i reviurà amb els seus joves fills aquells moments 
de tranquil-litat i felicitat estroncats per la guerra i l'exili. "En el moment 
que escric aquestes ratlles —escriu Josep Palau en el seu llibre sobre Tossa, el 
1952— a la sala del bar hi ha instal-lada una exposició de pintura i escultura 
que patrocina la vídua de l'inoblidable Enric Casanovas", un punt i seguit 
d'una dona forta, i que recuperarem més endavant en parlar de la seva tasca 
durant la guerra al capdavant d'una colònia de nens refugiats a Tossa. 


20 Rafael Benet, "Tossa, Babel de les arts, Art, vol. II, núm. 1, octubre 1934. El text íntegre i algunes 
il.lustracions es van publicar a Quaderns Rafael Benet, núm. 11, desembre 2003. 

21 Vegeu Glòria Bosch i Susanna Portell, Berlins Londres Paríss Tossa, ... la tranquil.litat perduda, 
exposició que estudià la significació de Tossa com a nucli de convivència de centenars d'artistes 
arribats d'arreu d'Europa i Catalunya, abans que esclatés la guerra civil. Fundació Caixa de 
Girona, Girona, 2007. 

22 Rafael Benet, 'El ball dels alemanys', La Veu de Catalunya, 27IX11933. 

La Tossa d'Enric Casanovas i Rafael Benet 


"Les muntanyes de Tossa són vellutades dels tons negre-verds de les suredes. 
Els blancs de les cases destaquen damunt els boscos, que baixen fins a la vila (...J 
els carrers de Tossa són blancs de calç —blanc Maurice Utrillo— i algunes portes i 
murs dels jardins pintats de cobalt, imitant la intensitat de blau del zenit del 
migdia" Ò. Benet també escull aquest paisatge per traslladar-lo a la tela. Li agrada 
pintar les teulades de Tossa, la verticalitat de les parets, l'eixida de la casa. "(...) 
Aquí tot es conserva força pur. L'arquitectura, tret d'una o dues cases modernistes 
que no arriben a enlletgir el conjunt de la població, té aquell aire senzill que li 
donen els murs llisos emblanquinats, unes quantes llindes i muntants de pedra i 
les teulades plenes de molsa rovellada", escriu Benet." A voltes, emergeix, al 
fons, el blau del mar. És el blau que tant captivava Casanovas, aquell blau que 
sabien copsar els pintors —i molt especialment, segons ell, Georges Rars—, aquell 
blau que volia que recordessin per sempre els seus fills. Casanovas ens el porta en una 
de les aquarel.les que pinta en el terrat de casa seva. És el racó de la tranquil-litat, del 
descans, de la migdiada, del transcórrer lent del temps, del repòs després d'un matí a 
la platja. Casanovas també pinta les cases veines del carrer Rosa Rissech, mentre la 
seva filla Roser ens evoca la farmàcia del Dr. Madrenys, on solien entrar per extasiar- 
se i perdres entre els utensilis farmacèutics de variades mides i colors. 

Carrers estrets, de cases blanques, paral-lels a la corba de la platja, teulades 
del poble, grises —com el títol d'un oli de Benet, Tossa e7z gris— geranis als terrats..., 
racons de Tossa que Casanovas atrapa en la frescor de l'aquarel-la. Marxa d'excursió 
als afores de Tossa, als Cars, on caça papallones amb els seus fills. Són aquarel-les 
que no han sortit a la llum fins ara i que denoten una gran poesia. I és que, més 
enllà de la seva escultura, Casanovas se'ns descobreix també com un gran escriptor 
i evocador de paisatges. Entre la nombrosa documentació conservada curosament 
per la seva família, sobresurten uns textos excepcionals per la seva càrrega poètica, 
sobre Londres i el paisatge belga. 7 A Tossa, descobrim també un Casanovas que 
gaudeix amb la docència, donant classes de dibuix a la colònia de nens refugiats 
durant la guerra, mentre Benet reivindica el seu nom per figurar en l'escola d'art 
dels seus somnis. £ 


El Museu de Tossa, un somni fet realitat 


Moments, doncs, de descobertes d'uns i altres, d'intercanvi, també, i 
d'il.lusions fetes realitat, malauradament, per poc temps. Esclata la guerra i 
s'estronca, d'arrel, tot un món cimentat per la il-lusió i l'esforç d'uns homes 
compromesos per Catalunya, el seu art i la seva gent. A Tossa, Rafael Benet, 
Enric Casanovas, Pere Créixams, Georges Rars i l'arqueòleg Alberto del Castillo 
—que està treballant en les excavacions arqueològiques de la vil-la romana 


descoberta per Ignasi Melé, el 1914—, sumen esforços i creen el Museu. S'inaugura 
el dia 1 de setembre de 1935, tot i que el projecte, arrenca ja d'un any abans". 
"La vila de Tossa ha portat a terme un miracle turístic. Sense cap Patronat oficial, 
sense edicions de cartells de propaganda i fascicles de luxe, ni cap altre dels mitjans 
de propaganda moderns, ha aconseguit transformar-se en un viver d'estrangers i 
en una de les viles catalanes amb més població flotant. (...J A. del Castillo és 
l'eix: Georges Rars el que fa de ministre d'afers estrangers, tenint cura de la 
participació de fora: l'escultor Casanovas i el pintor Benet, els puntuals 
incondicionals de l'obra".8 "D'entrada, hi trobem aquell internacionalisme que 
havia vingut proclamant Benet en els seus escrits quan reivindicava la creació 
d'un Museu d'Art Contemporani a Catalunya. El lloc escollit és privilegiat: un 
edifici gòtic del segle XIV, conegut com la Casa Falguera o Cal Governador, seu 
de recaptació dels impostos en època medieval, amb la platja d'Es Codolar als 
seus peus, emmarcat per les muralles medievals i custodiat per la torre de 
l'Homenatge".P 

La repercussió de la creació del Museu va més enllà del territori català. A 
França trobem un article dedicat al Museu, amb la reproducció d'una fotografia 
del seu interior, i una altra d'una vista sobre Tossa. Hi ha espai també per destacar 
Benet i Casanovas: " Nous ne découvrons pas Tossa. Il y a beau temps que la chose 
est faite. Par les artistes catalans eux-mémes. Le peintre Rafael Benet et le sculpteur 
Enric Casanovas, chaque été, viemnent y travailler de long mois. Et aussi par des 
artistes français et allemands. Que de peintres travaillant à Paris, montmartrois, 
montparnos ou travailleurs solitaires ny on pas séjourné2 Cbagall, Metzinger, 
Limouse, Caillard, G.A.Rlein, Jeanne Lailard, Cérité, Roger VVild et les jeune 
peintre Sabouraud qui, il y a quelques mods, présentait dans sa première importante 
expositions de belles vues de Tossa" 0 


23 Rafael Benet, "Tossa, Babel de les arts, Arr, op. cit. 20 

24 Rafael Benet, Lloc d'estiueig: Tossa de Mar. Tossa. Montparnasse-plage', La Veu de Catalunya, 41 
VI1/1933. 

25 Alguns fragments d'aquests textos inèdits són reproduits a Susanna Portell, Enric Casanovas, 
amic", a 0p. cit. 2. 

26 "Una Escola Nova amb Manolo al davant i bons col-laboradors al costat: L...J com Feliu Elias, 
Sunyer, Nogués, Sisquella, Domingo, Togores, Clarà, Casanovas i Rebull, no podrien mancar- 
hi", a Servicio de Bellas Artes, La Veu de Catalunya, 12/X/1932. 

27 Les cartes de Rars a Benet del 1934, dipositades a l'arxiu de la família Benet constaten que Rars 
demana un paper signat per Benet, Casanovas, Castillo i Créixams per tal de poder engegar les 
gestions en nom del comitè del museu. Vegeu Glòria Bosch i Susanna Portell, Georges Rars i 
Rafael Benet", Quaderns Rafael Benet, núm.21, desembre 2008. 

28 Enric E Gual, Una inauguració pròxima. El Museu de Tossa, Mirador, 22/VI11/1935. 

29 Gemma Gordils i Isabel Vera, El Museu de Tossa: dels Ametllers al Paradís blau", Revista Catalunya, 
núm. 226, març 2007. 

30 Jacques de Laprade, A Tossa, un musée international, Bezux Arts. Cbronique des Arts et de la 
curiosité. Le journal des Arts, núm. 142, 20/IX/1935. 

Enric Casanovas: Terrat a Tossa, c. 1937. Aquarel-la. 


A Catalunya, Rafael Benet dedica dos articles a explicar la gestació i obertura 
del Museu, a La Veu de Catalunya: "Escollint algunes teles del fons Melé, 
teníem ja l'inici. Tossa, però, en aquests darrers anys havia esdevingut un centre 
internacional d'art. Calia pensar d'iniciar el primer Museu d'Escoles Estrangeres 
a Catalunya. L'oportunitat hi era. (...J Enric Casanovas ha tingut cura, sobretot, 
de la col.locació de l'escultura. Tots els pedestals són d'obra i emblanquinats 
també, algunes escultures han estat col-locades en gracioses fornícules". Ara és 
Casanovas qui ens acosta al Museu, a través d'uns papers inèdits —malauradament 
sense datar— conservats en l'arxiu familiar: "Fou en el mes d'octubre del 1936 
quan, trobant-me a la Generalitat amb els senyors Ventura Gassol i Bosch 
Gimpera, sortírem a parlar de Tossa i el seu museu, que en aquells moments, 
havent-se dissolt el Patronat que a Tossa es cuidava de la vila vella, el Museu i les 
excavacions de la vil-la romana i no podent-se'n cuidar tampoc el que fins llavors 
exercia de Director del Museu, em suggeriren que jo em podria encarregar del 
funcionament del Museu, conservació de la vila vella i les excavacions de la vil-la 
romana. 7. El fet d'haver col-laborat ja en temps del Patronat en la instal-lació 
del Museu, sense cap més títol que el de l'artista amant de les coses de Tossa em 
féu acceptar aquesta funció amb tot l'interès que tant el Museu com la vila vella 
i la vil-la romana es mereixien, essent nomenat el vint-i-quatre d'octubre de 
1936 Comissari Delegat al Museu de Tossa, pel Sr. J. Bosch Gimpera, llavors 


Comissari General del Servei d'Excavacions'". 


P 


Enric Casanovas: Els Cars, Tossa, c. 1935. Rafael Benet: Vista de Tossa de Mar,1946. 
Aquarel-la. Oli sobre tela. 48 x 38 cm. (cat. 46.0.01). 


L'Arxiu Nacional de Catalunya té en dipòsit la documentació referida al 
nomenament de Casanovas com a comissari delegat del Museu de Tossa, així 
com els papers que testimonien que Casanovas, com a "comissari-conservador 
del Museu de Tossa" rep la quantitat de 4.000 pessetes per atendre les despeses 
de la instal-lació i funcionament del Museu. Recuperant la memòria escrita per 
Casanovas, podem conèixer els seus interessos i les obres executades sota la seva 
direcció: "I...) Queden en projecte encara dues millores importants, com són 
aixecar i refer tota la teulada de l'edifici del Museu a fi d'ampliar-lo amb una sala 
d'art popular projectada en el pis superior, nodrida amb el material recollit el 
mes de novembre de 1936 (com són: petits vaixells, robes, quadres i imatges) 
impossibles d'ésser instal-lats actualment sense trasbalsar l'ordre actual de les tres 
seccions ja existents en què es divideix el Museu, que són: Art Modern, aquesta 
secció que ocupa dues sales de la planta baixa, una al primer i pis i part del 
vestíbul. Hi són representats una quantitat d'artistes estrangers de renom i els 
millors de casa nostra. Tots ells han passat per Tossa, i el fet que ací en el Museu 
hi tingui una representació tan brillant l'art modern d'ací i de fora prova l'atractiu 


31 Rafael Benet, Com hem fet un Museu. Antecedents i Com hem fet un Museu. La realització', 
La Veu de Catalunya, 25IV111/1935 i 1/IX/1935, respectivament. 

32 En el moment de la seva inauguració es nomena director el Dr. Alberto del Castillo, que juntament 
amb el Dr. Ferré i Rafael Benet formen la Comissió Directiva. 


Susanna Porell i 


JI 
9 
- 
9) 
ea) 
È 
I 
Ec 
B 
Ç 
o 
Lo 
a 
- 
L 


que Tossa té entre els artistes i les persones d'esperit. La secció d'Arqueologia, 
instal-lada en una sala del primer pis dita Sa/2 Melé conté el material seleccionat 
procedent de les excavacions de la vil-la romana, plans, fotografies, etc. L'Arxiu, 
que està format per la documentació completa del monestir de Sant Feliu i una 
nodrida col.lecció de pergamins i documents de particulars que van del 1500 al 
1850. Tots aquests documents són classificats i fitxats i per tant de fàcil consulta". 
Casanovas detalla també l'adquisició d'una pintura de Prim que ve a "completar 
la representació de la jove promoció i l'arxiu amb noves aportacions de documents 
antics i una col.lecció de cinquanta-dos pergamins de 1540. Totes les obres i 
millores han estat fetes d'acord amb el senyor Martorell, Cap del Servei de 
Monuments del P.H.A.C." 


... Vesclat de la guerra civil, a Tossa 
8 


Per la documentació que es conserva a l'Arxiu Nacional de Catalunya, sabem 
el punt i final d'aquesta curta i intensa experiència de Casanovas al capdavant del 
Museu. Va ser a l'octubre de 1939 quan fou cessat del càrrec de comissari- 
conservador. Rere aquesta bella història d'amor per Tossa queden també els 
records del seu fill Marçal i d'en Joan i en Josep Maria Ainaud, que essent 
adolescents, acompanyaren Casanovas a salvar el que podien, pels volts de Sant 
Jaume de 1936. "Al costat de l'església hi havia uns milicians que no ens deixaven 
passar i vam anar a la riera on cremaven documents. Els vam anar apagant i els 
posàvem en cistells. Els vam portar al Museu, on encara hi havia un cert ordre i 
un cert control".2 Aquí, com recorda Marçal Casanovas, intentaren amagar el 
màxim de materials i els registres civils de Santa Coloma de Farners dins els 
pedestals de les escultures i algunes caixes de mariners. 

Qui també ens acosta a aquests moments durs de Tossa és l'escriptor Fred 
Uhlman, a qui l'esclat de la guerra atrapà a Tossa: " Vaig anar a l'església cap a les 
quatre de la tarda. No hi havia ningú. La plaça del davant era deserta, i les torres 
bessones de l'edifici s'alçaven daurades contra el cel d'un blau intolerable en la 
calor resplendent de juliol. Però no va trigar a començar l'enrenou. Un grup 
d'homes que semblaven trets d'un llibre de contes va arribar amb escopetes 
penjades a l'espatlla i van començar a buidar els continguts de l'església per cremar- 
los després a la platja. No volien calar foc a l'església perquè era perillós per al 
poble. (...) A fora, hi havia una gran multitud, silenciosa i trista. Al davant de 
tot hi havia uns quants nens: després, els joves, i al darrere, els vells, morts de por 
que la ira celestial desencadenés llampecs i terratrèmols sobre Tossa" Í Fred 
Uhlman va reflectir l'escena també en unes pintures, localitzades en la col-lecció 
de la filla de l'escriptor, a Londres, i al Museu de Nova Zelanda, Te Papa 
Tongarevva, de VVellington. Són escenes i experiències viscudes en un racó de la 
Costa Brava, petit i tranquil, que com tants, va quedar de sobte sacsejat per la 


Enric Casanovas: Coratge, c. 1939. Carbó. 


barbàrie. Pocs dies després que Uhlman quedés fascinat per aquella plàcida Tossa 
que acabava de descobrir l'abril de 1936, Rafael Benet escrivia: "la massa té el 
símbol del foc i cada motí representa una minva del patrimoni artístic. La 
massa crema retaules i talles policromades, calcina les randes de les catedrals 
i abat les creus de terme. La massa viu la seva fe de signe negatiu, però espera 
sempre el miracle i el Messies. La massa en aparença nega Déu i no sap que 
negui l'art". 

Anys de guerra civil. Benet és també a Tossa quan esclata la guerra. El mateix 
18 de juliol publica l'última de les seves cròniques d'art a La Veu de Catalunya, 
dedicada, precisament, a la taverna del seu amic Créixams. M'atreviria a afirmar 


33 Op. cit. 17. 
34 Fred Uhlman, Història d'un home, Barcelona, Columna, 1999, p. 222 
35 Rafael Benet, El símbol del foc, La Veu de Catalunya, 19/IV/1936. 


Rafael Benet: Cala Bona, 1948. Aquarel.la. 


que és un dels textos més poètics dedicats per Benet al paisatge de Tossa, al 
seus canvis de llum, a la duna —tantes vegades escollida com a motiu de la seva 
pintura—, als colors de l'aigua, del cel, a la nit. Aquest reducte de tranquil.litat té 
les hores comptades. Tot s'esmicola. Benet marxa ràpidament cap a Barcelona: 
ben aviat, l'exili. Del novembre de 1936 fins a l'estiu de 1937, s'està amb la seva 
família a la Catalunya Nord, després, Flandes. El retorn a Barcelona es produeix 
el 1939, enmig d'una gran desolació. Amb el temps, recupera aquella Tossa tan 
estimada per ell, i fa seu el cafè d'en Biel. Res, però, és com abans. Falten els vells 
amics que, com Casanovas, triguen a tornar. Lexili i l'empresonament són massa 
dolorosos perquè ningú pugui tornar a ser el d'abans. Enric Casanovas, que 
havia decidit romandre amb la seva família a Tossa, també va haver d'acabar 
fugint i vivint un dolorós exili, a voltes separat de la seva esposa i fills. Enrere 
quedava el seu paper com a secretari del Sindicat d'Artistes sota les sigles d'UGT, 
durant la guerra, i unes belles paraules seves, en forma de text, de 1937: "Í...J 
així i tot i fins malgrat tot, tenim aquí a casa nostra unes Corporacions, unes 
persones que saben i no obliden que enmig d'aquest gran trasbals, hi ha entre 
tantes coses que perillen, l'obra de l'artista, una de les manifestacions més 
esplendents de l'esperit i que cal sostenir i assegurar la seva continuitat, costi el 
que costi i calgui el que calgui". 


... fugint de Tossa 


Podem imaginar els darrers dies dels Casanovas a Tossa, així com la seva 
fugida a França amb la colònia de nens refugiats que tenen al seu càrrec, gràcies 
al llibre de Nancy Johnstone Hotel in Flight (1939), escrit durant la guerra, en el 
seu hotel de Tossa, la Casa Johnstone. L'hotel, que acull periodistes i agents 
secrets, té també una colònia de nens refugiats de la República. "Enric Casanovas 
era un home encantador, un dels escultors més reconeguts de Catalunya". En el 
capítol 30 d'Hotel in Flight, Nancy Johnstone explica com ella i els Casanovas 
decideixen tenir-se puntualment informats de l'arribada de qualsevol camió que 
els pogués evacuar, a ells i als nens. Arriba el moment de partir. La descripció 
mostra la duresa d'aquells instants. És una nit plujosa. Leonor Casanovas i Nancy 
Johnstone s'encarreguen d'abrigar els nens sota les mantes i de distribuir el menjar 
que tenen. S'aturen a Figueres i són conduits al teatre d'aquesta localitat, "la seva 
llar temporal". "Hi havia certs avantatges de viure en un teatre, l'espai, i més 
quan érem una família d'uns seixanta membres. Només teníem dotze matalassos. 
En cadascun dels matalassos hi dormien cinc nens. Per a la cuina, la senyora 
Casanovas i jo varem improvisar una cuina tot ajuntant cadires i vaig treure la 
meva estufa de petroli. (...J Un altre dels avantatges era que teníem aigua corrent 
i endolls. La senyora Casanovas era magnífica. Feia tot el que era necessari, des 
de proporcionar una aspirina fins a cuinar en una gran cassola per a tota la família. 
Vàrem descobrir una porta que donava a un petit jardí. El senyor Casanovas 
estava perplex. Ell era un artista abans que tot, i els últims esdeveniments l'estaven 
aclaparant. La seva dona i jo intentàvem veure els avantatges de la nostra posició: 
ell, considerant que podia ser pitjor, no podia deixar de veure els problemes. 
Veia la pols i la brutícia arreu: va fer saber que Girona havia estat bombardejada 
i evacuada, Figueres era el nou blanc. Ell sàviament es va dedicar a accelerar la 
nostra partida per la frontera. (...J) França era un refugi, però quin refugil. 
Després d'uns dies replegats prop de Perpinyà, els Casanovas i els Johnstone se 
separen per sempre. L'última imatge que ens porta la Nancy Johnstone dels 
Casanovas i els nens de la colònia és dramàtica. Els trobem esgotats, caminant 
sense forces cap a l'estació. El destí és desconegut: Ginebra, Narbona..., Bèlgica, 
potser: "Tot era tan dolorós que després d'acomiadar-me vaig sortir fugint de 
l'estació". La Nancy es quedarà, per un temps, treballant de socorrista, d'hospital 
en hospital, "amb dues petites maletes i una màquina d'escriure", i acabant 
d'escriure Hotel in Flight, una obra que mereix, sens dubte, ser traduida i publicada 
al nostre país, com també el seu altre llibre escrit a Tossa, Hotel in Spain, una 
mirada entre encuriosida i irònica a la gent, els costums i les tradicions catalanes, 
que acabava de descobrir i que la van fascinar fins al punt de decidir obrir un 


hotel. 

Rafael Benet: Retrat, 1954. Carbonet sobre paper. Dibuix dedicat a Víctor M. d'Imbert i Anna Solà 
d'Imbert. 


L'exili 

Entre l'1 i el 10 febrer s'estima que més de 1 14.000 refugiats, dones, criatures 
i vells, surten dels camps del departament dels Pirineus Orientals cap a l'interior 
de França, en centres d'acolliment improvisats. Besançon és el lloc de destí dels 
Casanovas i els nens de la colònia. Amb el temps, els infants són recol-locats en 
famílies. Les cartes d'Enric Casanovas al seu amic Josep Pous i Pagès del 17 de 
juliol, 6 i 30 d'octubre de 1939 demostren que l'escriptor empordanès, elegit 
president de la Institució de les Lletres Catalanes el 1937, intenta aconseguir 
allotjament per a Enric Casanovas i la seva família en una colònia d'exiliats 
espanyols. $ Hi ha referències també a Picasso. En els Arxius del Museu 
Picasso de París, es troba dipositada la correspondència de Casanovas amb 
Picasso, l'estiu de 1939, així com l'ajut que li brinda el pintor. Y Més tard, 
a Avinyó —on arriba a tenir un petit estudi— comparteix l'amistat amb Pous, 
els Soldevila, i Pierre Rouquette. Precisament, en una carta escrita des de 
Bordeus el 2 de juliol de 1940, Carles Riba escriu a Rouquette, membre 


Enric Casanovas: Retrat de l'Anna Solà d'Imbert. Marbre. 


corresponent de la ILC a la Provença, unes belles paraules referides a 
Casanovas: "Transmeteu l'expressió del nostre afecte a Enric Casanovas, 
comuniqueu-li, s.u.p., aquesta carta: digueu-li com li envejo que el seu deure 
sigui tan clar, tan lluminosament deslligat de la lletjor i de la tristesa. El meu 
pare també era escultor: des de petit he vist el treball tranquil, pacient, davant 


la forma isolada, concreta". $ 


36 El llibre Memòries d'exili, de Josep Pous i Pagès (Figueres1 873-Barcelona 1952) permet situar un 
recorregut vital i d'amistat proper a Casanovas. La mateixa fotografia que s'ha triat per il-lustrar 
la portada del llibre (ed. Afers, Catarroja-Barcelona 2002) deixa veure com Josep Pous tenia a 
casa seva una ceràmica realitzada per Casanovas al taller Serra, de Poblenou. Tanmateix sabem 
que Tomàs, en una carta a Pous, des de París, el 18 de novembre de 1939, li dóna l'adreça de 
Casanovas, que "es mostrava molt content que la Fundació Ramon Llull s'hagués recordat d'ell 
i li hagués fet un encàrrec". 

37 Agraeixo a Anais Bonnel la consulta d'aquesta correspondència des de París, amb motiu de 
l'exposició Exric Casanovas, escultor i amic, Fundació Caixa de Girona, Girona, 2009. 

38 Carles-Jordi Guardiola, ed.: Cartes de Carles Riba. Vol. I: 1939-1952, edicions La Magrana, 
Barcelona, 1991. 


El retorn a Catalunya i la recuperació d'una amistat. 
L'homenatge de l'amic Benet 


És l'hora de tornar a Catalunya. En arribar el 1942, Casanovas és retingut i 
portat a la presó Model de Barcelona per un parell de mesos. Aquí el dolor és 
massa fort i es reclou en una petita llibreta on dibuixa. Un cop lliure, recupera el 
seu taller, tal com l'havia deixat abans de l'exili. En el seu Guinardó, Casanovas 
rep les visites dels seus amics. Hi ha també altres espais per trobar-se, com el de 
la tertúlia, els sopars amb els artistes i les seves esposes, així com el record 
entranyable de la família Imbert, al seu pis del carrer Casp, on coincideixen els 
Benet i els Casanovas. El llibre de visites, n'és testimoni. 2 La malaltia de 
Casanovas, però, avança inexorablement, com s'entreveu en les fotografies 
fetes a l'entorn de la família Imbert. L'escultor mor, a casa seva, el 12 de 
gener de 1948. 

Un mes després, el Cercle Maillol de l'Institut Francès de Barcelona 
s'afanya a organitzar-li una exposició d'homenatge. Rafael Benet en fa 
l'al-locució, mostra de la seva estima i consideració. Benet recupera, en forma 
de cita, una apreciació que havia fet seva anys abans ", tot llegint Casanovas 
a la llum de Picasso, contraposant-los, o si ho preferiu, posant-los costat per 
costat per parlar de dues maneres diferents d'entendre i assimilar París. 
Casanovas és mestre d'ell mateix, ha sabut sostenir des de la joventut uns 
ideals precisos, i això val més que totes les inquietuds espectaculars". 
Introdueix, de la mà de Maritain, una complicitat: "dans la jeunesse de ses 
modèles se marque, explicitement, l'empreinte de Dieu: ce sont des créatures 
de Dieu —des vierges- qui n'ont connu ni le pécbé ni la douleur" Un retrat de 
Casanovas del seu amic Manuel Humbert acompanya, bellament, aquest 
text que traspua un gran sentiment per la pèrdua d'un escultor, però també 
d'un amic. 

Amb els anys, arriba un nou homenatge, també prologat per Rafael Benet. 
Lorganitza al març del 1951 el Reial Cercle Artístic, un espai molt estimat per 
Casanovas. Benet recupera algunes idees expressades en el text pòstum, del 1948, 
i parla de la seva escultura com d'un "miracle mediterrani", de ser un "restaurador 
del cànon etern", d'estar, en apartar-se de l'arcaisme, més a prop de Renoir que 


de Maillol. 


39 Sílvia Mufioz de Imbert, A través d'un llibre de visites", Revista de Catalunya, núm. 176, setembre 
de 2002. L'article recull, a partir del llibre de visites de la família Imbert, els records de molts 
artistes que compartiren l'amistat i l'estima de Víctor d'Imbert i Anita Solà d'Imbert. Sobresurten 
les anècdotes de Carles Soldevila —un dels homes que més recolzaren Casanovas en el seu retorn 
a Catalunya—, d'un gran sentit de l'humor i finesa. 

40 Rafael Benet, Al marge de les exposicions Casanovas i Picasso', La Veu de Catalunya, 19/1/ 
1936. 

41 Josep Palau, Llibre de Tossa, Selecta, Barcelona, 1952, p.34 


Enric Casanovas: Venus. Marbre. 


El mateix 1951, Rafael Benet regala a Roser Casanovas, amb motiu del seu 
casament, una aquarel-la ben especial. Es tracta de C2/4 Bona, un paisatge tossenc 
molt estimat per ell i pels Casanovas, "on la remor de l'aigua, del rem i de les 
veus que gosen trencar-ne el silenci obtenen una ressonància específica" "1. Un 
bell punt i final a una relació d'afecte i amistat. 

